รายการเดินหน้าประเทศไทย : โฮมสเตย์สร้างชุมชนให้ยั่งยืน
นางสาววรรณศิริ  โมรากุล อธิบดีกรมการท่องเที่ยว เปิดเผยว่า แนวโน้มของการท่องเที่ยวโดยชุมชนในอนาคตจะเป็นที่นิยมเพิ่มมากขึ้น เนื่องจากนักท่องเที่ยวส่วนใหญ่หันมานิยมเดินทางท่องเที่ยวเชิงลึกมากขึ้น เพราะสามารถสัมผัสวิถีชีวิตในชุมชนที่เป็นอัตลักษณ์ ในแต่ละพื้นที่ของแต่ละประเทศได้อย่างใกล้ชิด ซึ่งกรมการท่องเที่ยวได้ส่งเสริมและสนับสนุนการท่องเที่ยวในชุมชน โดยเชิญชุมชนหลายแห่งทั่วประเทศเข้าร่วมถ่ายทอดองค์ความรู้ และให้คำแนะนำชุมชนที่จัดการท่องเที่ยวเชิงลึก เช่น โฮมสเตย์ หรือชุมชน ที่จัดให้นักท่องเที่ยวได้ร่วมทำกิจกรรมกับคนในชุมชน เช่น การร่วมผลิตชิ้นงานศิลปะ การประกอบอาหาร รวมถึงให้ชุมชนเขียนขอสนับสนุนเงินงบประมาณเพื่อพัฒนาแหล่งท่องเที่ยว และการจัดให้ชุมชนแต่ละพื้นที่ได้มีเวทีในการแลกเปลี่ยนเรียนรู้ประสบการณ์ในการจัดการท่องเที่ยวในชุมชนด้วย









 ที่ผ่านมา กรมการท่องเที่ยวได้ห้ความสนับสนุนชุมชนทั่วประเทศ ไปแล้วรวมกว่า 300 แห่ง รวมถึงได้บูรณาการร่วมกันกับหน่วยงานที่เกี่ยวข้อง เพื่อส่งเสริมด้านการท่องเที่ยวในชุมชนสามารถเติบโตได้อย่างยั่งยืน เกิดการกระจายรายได้ในท้องถิ่น และให้ชุมชนสามารถดูแลตนเองได้ เพชรทัย เกิดโชติ